 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣምሓራ ኣብ ዝሓለፈ ዓመት ጥራሕ 1700 ህጻናት ኣብ ዘይዕድሚአን ተመርዒወን 27 ጥቅምቲ 2020 ምንጪ ስእሊ, Getty Images ኣብ ክልል ኣምሓራ ምስ ዝርግሐ ለበዳ ኮሮናቫይረስ ብዝተሓሓዝ ከምኡውን ኣብያተ ትምህርቲ ብምዕጻዎም መርዓ ትሕቲ ዕድመ ከም ዝወሰኸ ቢሮ ጉዳይ ደቂ ኣንስትዮ ህጻናትን መናእሰይን እቲ ክልል ኣፍሊጡ ዳይሬክተር ጎስጓስ ተሳትፎ ደቂ ኣንስትዮ እቲ ቢሮ ጉደያት ኣቶ ስማቸው ዳኜ ንቢቢሲ ኣብ ዝሃቦ ሓበሬታ ኣብ 2012 ዓ.ም ጥራሕ ልዕሊ 1700 መርዓ ትሕቲ ዕድመ መርዓ ተፈጺሙ ሓበሬታ ናይ ምርካብ ዝተዋደደ ስርዓት ስለ ዘየለምበር እቲ ቑጽሪ ልዕሊ እዚ ክኸውን ከም ዝኽእል ድማ ይግምት ኣብዝሓ ትሕቲ ዕድመ መርዓ ካብ ተሓታትነት ሕጊ ንምህዳም ብሕቡእ ዝፍጸም ስለ ዝኾነ ብዙሕ ወግዓዊ ከይኮነ ዝተርፍ ከም ዘሎውን ተዛሪቡ ቅድሚ ክስተት ኮቪድ-19 ቑጽሪ መርዓ ትሕቲ ዕድመ ምንካይ ኣርእዩ ነይሩዩ ዝበለ ኣቶ ስማቸው ዘእርግሐ እቲ ቫይረስ ንምግታእ ትምህርቲ ምስ ተቛረጸ ግን መሊሱ ወሲኹ ኢሉ ግንዛበ ሕብረተሰብ ትሑት ምዃኑ ሽቕለት ኣልቦነትን ካልኦት ቁጠባዊ ጉዳያትን ነቲ ኩነታት ከም ዘጋደድዎውን ገሊጹ ለበዳ ኮሮናቫይረስ ዘጓሃሃሮ መርዓ ትሕቲ ዕድመ ትሕቲ ዕድመ ቆልዓ ዝተመርዐወ ሚኒስትር ተኣሲሩ ኣብያተ ትምህርቲ ምስ ተኸፍቱ ተወሳኺ ሓበሬታ ምርካብ ከም ዝካአል እውን ይዛረብ ብፍላይ ድማ ኣብ ሰሜንን ደቡብ ወሎን ምብራቕ ጎጃምን ደቡብ ጎንደርን እቲ ኩነታት ዝኸፍአ ከም ዝኾነ ሓቢሩ ብፍላይ ኣብ ምብራቕ ጎጃም ግጉይ ርድኢት ከም ዘሎ ዝገልጽ እቲ ዳይሬክተር ጎናጎኒ ምክልኻል ኮሮናቫይረስ መርኣ ትሕቲ ዕድመ ኣድሂቡ ወለንተኛታት ዘሳተፈ ግንዛቤ ናይ ምፍጣር ስራሕቲ ከም ዝተሰርሐ ይዛረብ ካብ 2012 ክሳብ 2017 መርኣ ትሕቲ ዕድመን ምኽንሻን ደቂ ኣንስትዮን ንምውጋድ ዝዓለመ ሃገራዊ ናይ 5 ዓመት መደብ ወጺኡ ነይሩ ኮቪድ-19 ናብ ኢትዮጵያ ምስ ኣተወ ኣብቲ ክልል ልዕሊ 500 ትሕቲ ዕድመ መርዓ ክቋረጽ ከም ዝተገብረ መረዳእታት ይሕብሩ ዩኒሴፍ እንታይ ኢሉ ነይሩ? 